Κατάλογος προτύπων ή/και προδιαγραφών για τα δίκτυα ηλεκτρονικών επικοινωνιών, τις υπηρεσίες ηλεκτρονικών επικοινωνιών και τις συναφείς ευκολίες και υπηρεσίες

(Προσωρινή έκδοση)

(2002/C 331/04)

(Κείμενο που παρουσιάζει ενδιαφέρον για τον ΕΟΧ)

ΕΠΕΞΗΓΗΜΑΤΙΚΟ ΣΗΜΕΙΩΜΑ ΑΝΑΦΟΡΙΚΑ ΜΕ ΤΗΝ ΠΡΟΣΩΡΙΝΗ ΕΚΔΟΣΗ ΤΟΥ ΚΑΤΑΛΟΓΟΥ ΠΡΟΤΥΠΩΝ Ή/ΚΑΙ ΠΡΟΔΙΑΓΡΑΦΩΝ ΓΙΑ ΤΑ ΔΙΚΤΥΑ ΗΛΕΚΤΡΟΝΙΚΩΝ ΕΠΙΚΟΙΝΩΝΙΩΝ, ΤΙΣ ΥΠΗΡΕΣΙΕΣ ΗΛΕΚΤΡΟΝΙΚΩΝ ΕΠΙΚΟΙΝΩΝΙΩΝ ΚΑΙ ΤΙΣ ΣΥΝΑΦΕΙΣ ΕΥΚΟΛΙΕΣ ΚΑΙ ΥΠΗΡΕΣΙΕΣ

Βάσει του άρθρου 5 παράγραφος 1 της οδηγίας 90/387/EOK(1), όπως τροποποιήθηκε από την οδηγία 97/51/ΕΚ, και του άρθρου 17 της οδηγίας πλαισίου 2002/21/ΕΚ(2), η Επιτροπή καταρτίζει και δημοσιεύει στην Επίσημη Εφημερίδα των Ευρωπαϊκών Κοινοτήτων, κατάλογο προτύπων ή/και προδιαγραφών που χρησιμεύει ως βάση για την ενθάρρυνση της εναρμονισμένης παροχής δικτύων ηλεκτρονικών επικοινωνιών, υπηρεσιών ηλεκτρονικών επικοινωνιών και συναφών ευκολιών και υπηρεσιών (άρθρο 17 παράγραφος 1), για την εξασφάλιση της διαλειτουργικότητας των υπηρεσιών και για τη βελτίωση της ελευθερίας επιλογής του χρήστη (άρθρο 17 παράγραφος 2)(3).

Η δημοσίευση αυτή αντικαθιστά τον παλαιότερο κατάλογο προτύπων ΟΝΡ (για την εφαρμογή της παροχής ανοικτού δικτύου) (την έκτη έκδοση) που είχε δημοσιευθεί στις 7 Νοεμβρίου 1998(4) βάσει της οδηγίας ΟΝΡ. Οι υποχρεώσεις οι οποίες υφίστανται βάσει του τρέχοντος πλαισίου κανονιστικών ρυθμίσεων εξακολουθούν να εφαρμόζονται έως τη στιγμή που θα τεθεί σε ισχύ το νέο κανονιστικό πλαίσιο ρυθμίσεων από τις 25 Ιουλίου 2003, σύμφωνα με όσα ορίζονται στο άρθρο 28 της οδηγίας πλαισίου.

Το νέο κανονιστικό πλαίσιο ρυθμίσεων συνεπάγεται ορισμένες αλλαγές. Όλα τα δίκτυα ηλεκτρονικών επικοινωνιών, όλες οι υπηρεσίες και οι συναφείς υπηρεσίες καλύπτονται πλέον. Ο κατάλογος των προτύπων είναι κατά συνέπεια αναγκαίο να τροποποιηθεί. Οι κύριες μεταβολές που επήλθαν αναφορικά με το θέμα αυτό, σε σύγκριση με την έκτη έκδοση του καταλόγου προτύπων ΟΝΡ του 1998, είναι οι ακόλουθες:

- Από τον κατάλογο προτύπων ΟΝΡ αφαιρέθηκαν ορισμένα πρότυπα. Τα περισσότερα πρότυπα τα οποία σχετίζονται με τη σύσταση PSDS 92/382/EOK και με τη σύσταση ISDN 92/383/EOK αφαιρέθηκαν.

- Ορισμένα επιπλέον πρότυπα προστέθηκαν στον κατάλογο, εντασσόμενα ιδίως στο νέο κεφάλαιο για τις εκπομπές.

Ο παρών κατάλογος συνιστά επιλεκτικό κατάλογο των προτύπων στα ενδιαφερόμενα θεματικά πεδια. Σύμφωνα με όσα οριζονται στο άρθρο 17 παράγραφος 2 της οδηγίας πλαισίου, ελλείψει τέτοιων προτύπων ή/και προδιαγραφών, τα κράτη μέλη πρέπει να ενθαρρύνουν την εφαρμογή των προτύπων ή/και προδιαγραφών που εγκρινονται από τους Ευρωπαϊκούς Οργανισμούς Τυποποίησης και, ελλειψει τέτοιων προτύπων ή/και προδιαγραφών, τα κράτη μέλη ενθαρρύνουν την εφαρμογή διεθνών προτύπων ή συστάσεων που εγκρίνονται από τη διεθνή ένωση τηλεπικοινωνιών (ITU), το διεθνή οργανισμό τυποποίησης (ISO) ή τη διεθνή ηλεκτροτεχνική επιτροπή (IEC)(5).

ΠΡΟΛΟΓΟΣ

1. Γενικές παρατηρήσεις

Σύμφωνα με το άρθρο 5 παράγραφος 1 της οδηγίας 90/387/ΕΟΚ, όπως τροποποιήθηκε από την οδηγία 97/51/ΕΚ, η Επιτροπή δημοσιεύει κατάλογο προτύπων για τα εναρμονισμένα τεχνικά χαρακτηριστικά των σημείων διασύνδεσης ή/και των υπηρεσιών για την παροχή ανοικτού δικτύου. Σύμφωνα με όσα ορίζονται στο άρθρο 17 παράγραφος 1 της οδηγίας πλαισίου η Επιτροπή καταρτίζει και δημοσιεύει, στην Επίσημη Εφημερίδα των Ευρωπαϊκών Κοινοτήτων, κατάλογο προτύπων ή/και προδιαγραφών που χρησιμεύει ως βάση για την ενθάρρυνση της εναρμονισμένης παροχής δικτύων ηλεκτρονικών επικοινωνιών, υπηρεσιών ηλεκτρονικών επικοινωνιών και συναφών ευκολιών και υπηρεσιών.

Οι υποχρεώσεις οι οποίες θεσπίζονται βάσει του ισχύοντος πλαισίου κανονιστικών ρυθμίσεων παραμένουν σε ισχύ έως τη στιγμή της εφαρμογής του νέου πλαισίου κανονιστικών ρυθμίσεων από τις 25 Ιουλίου 2003, σύμφωνα με όσα ορίζονται στο άρθρο 28 της οδηγίας πλαισίου.

Ο κατάλογος προτύπων θα αναθεωρείται σε τακτικά διαστήματα, ούτως ώστε να λαμβάνονται υπόψη οι απαιτήσεις που αποτελούν απόρροια των νέων τεχνολογιών και των μεταβολών στην αγορά. Οι ενδιαφερόμενες πλευρές ενθαρρύνονται να υποβάλουν τις παρατηρήσεις τους σχετικά με την παρούσα προσωρινή έκδοση.

Έχει ζητηθεί η γνώμη της επιτροπής επικοινωνιών στο βαθμό που ο κατάλογος συνδέεται με το άρθρο 17 της οδηγίας πλαισίου(6).

2. Δομή του καταλόγου προτύπων

- Κεφάλαιο I: Κατάλογος αναφοράς.

- Κεφάλαιο II: Πρόσβαση και διασύνδεση. Φορητότητα αριθμού, επιλογή φορέα και προεπιλογή φορέα.

- Κεφάλαιο III: Αποδεσμοποιημένη πρόσβαση στον τοπικό βρόχο.

- Κεφάλαιο IV: Πρότυπα για την υλοποίηση της παροχής διαφόρων υπηρεσιών στους χρήστες.

- Κεφάλαιο V: Πρότυπα για την εφαρμογή των απαιτήσεων προστασίας των δεδομένων.

- Κεφάλαιο VI: Πρότυπα για τα δίκτυα ηλεκτρονικών επικοινωνιών τα οποία έχουν συγκροτηθεί με σκοπό τη διανομή των παρεχόμενων υπηρεσιών ψηφιακών εκπομπών, συμπεριλαμβανομένων των συναφών τους ευκολιών.

Παράρτημα

Το παράρτημα περιλαμβάνει, προς ενημέρωση μόνο, κατάλογο προτύπων ή/και προδιαγραφών με υποχρεωτική εφαρμογή βάσει των τρεχουσών οδηγιών.

- Κεφάλαιο I: Κατάλογος αναφοράς για την ελάχιστη δέσμη μισθωμένων γραμμών, σύμφωνα με τα χαρακτηρστικά που πειρλαμβάνονται στον κατάλογο του παραρτήματος ΙΙ της οδηγίας 92/44/ΕΟΚ(7) όπως τροποποιήθηκε από την οδηγία 97/51/ΕΚ(8), και, στο μέλλον, από την οδηγία 2002/22/ΕΚ (οδηγία καθολικής υπηρεσίας)(9).

- Κεφάλαιο II: Ποιότητα των παραμέτρων υπηρεσίας, σύμφωνα με όσα ορίζονται στο παράρτημα ΙΙΙ της οδηγίας 98/10/ΕΟΚ(10), όπως τροποποιήθηκε από την απόφαση 2001/22/ΕΚ(11) της Επιτροπής και, στο μέλλον, από την οδηγία 2002/22/ΕΚ (οδηγία καθολικής υπηρεσίας), για τους φορείς εκμετάλλευσης οι οποίοι υπέχουν τις υποχρεώσεις παροχής καθολικής υπηρεσίας.

Στις περιπτώσεις που δεν μνημονεύεται αριθμός έκδοσης του προτύπου, η έκδοση για την οποία γίνεται λόγος στον παρόντα κατάλογο αποτελεί την έκδοση η οποία ίσχυε κατά τη χρονική στιγμή δημοσίευσης του καταλόγου.

Βλέπε στο τμήμα 7 του παρόντος προλόγου για τα πλήρη στοιχεία παραπομπής στις προαναφερόμενες οδηγίες.

3. Καθεστώς των προτύπων του καταλόγου

Η χρήση των προτύπων που απαριθμούνται στα κεφάλαια Ι έως VI ενθαρρύνεται, χωρίς ωστόσο να επιβάλλεται η νομική υποχρέωση εφαρμογής τους. Σύμφωνα με όσα ορίζονται στο άρθρο 17 παράγραφος 2 της οδηγίας πλαισίου "τα κράτη μέλη ενθαρρύνουν τη χρήση των προτύπων ή/και προδιαγραφών που αναφέρονται στην (...) για την παροχή υπηρεσιών, τεχνικών διεπαφών ή/και λειτουργιών δικτύων, στο βαθμό που αυτό είναι απολύτως απαραίτητο για την εξασφάλιση της διαλειτουργικότητας των υπηρεσιών και για τη βελτίωση της ελευθερίας επιλογής του χρήστη"(12).

Όπως ορίζεται στο άρθρο 17 της οδηγίας πλαίσιου, σκοπός του καταλόγου αυτού είναι "να χρησιμεύει ως βάση για την ενθάρρυνση της εναρμονισμένης παροχής δικτύων ηλεκτρονικών επικοινωνιών, υπηρεσιών ηλεκτρονικών επικοινωνιών και συναφών ευκολιών και υπηρεσιών" (παράγραφος 1), "για την εξασφάλιση της διαλειτουργικότητας των υπηρεσιών και για τη βελτίωση της ελευθερίας επιλογής του χρήστη" (παράγραφος 2). Το στοιχείο αυτό οφείλει να λαμβάνεται υπόψη κατά την εφαρμογή προτύπων στα οποία περιλαμβάνονται εναλλακτικές λύσεις ή προαιρετικές ρήτρες.

Σύμφωνα με όσα ορίζονται στο άρθρο 17 παράγραφοι 5 και 6 της οδηγίας πλαισίου "εάν η Επιτροπή κρίνει ότι τα πρότυπα ή/και οι προδιαγραφές (...) δεν συμβάλλουν πλέον στην παροχή εναρμονισμένων υπηρεσιών ηλεκτρονικών επικοινωνιών ή ότι δεν ανταποκρίνονται πλέον στις ανάγκες των καταναλωτών ή ότι παρεμποδίζουν την τεχνολογική εξέλιξη, τα (...) αποσύρει από τον κατάλογο των προτύπων ή/και των προδιαγραφών (...)".

4. Τεχνικά πρότυπα ή/και προδιαγραφές

Τα περισσότερα πρότυπα και προδιαγραφές που μνημονεύονται στον παρόντα κατάλογο είναι παραδοτέα στοιχεία του ETSI, βάσει τόσο της προγενέστερης όσο και της τρέχουσας ονοματολογίας του ETSI. Σύμφωνα με τις "οδηγίες του ETSI"(13), τα παραδοτέα αυτά στοιχεία ορίζονται ως εξής:

Παραδοτέα στοιχεία βάσει της ισχύουσας ονοματολογίας ETSI:

Οδηγός ETSI, EG: Το παραδοτέο στοιχείο ETSI, το οποίο περιλαμβάνει κυρίως ενημερωτικά στοιχεία, η δημοσίευση του οποίου έχει εγκριθεί εφαρμόζοντας τη διαδικασία έγκρισης μελών.

Πρότυπο ETSI, ES: Το παραδοτέο στοιχείο ETSI, το οποίο περιλαμβάνει τις τυποποιητικές ρυθμίσεις, η δημοσίευση του οποίου έχει εγκριθεί εφαρμόζοντας τη διαδικασία έγκρισης μελών.

Τεχνική προδιαγραφή ETSI, TS: Το παραδοτέο στοιχείο ETSI, το οποίο περιλαμβάνει τυποποιητικές διατάξεις, η δημοσίευση του οποίου έχει εγκριθεί από τεχνικό οργανισμό.

Τεχνική έκθεση ETSI, TR: Το παραδοτέο στοιχείο ETSI, το οποίο περιλαμβάνει κυρίως ενημερωτικά δεδομένα, η δημοσίευση του οποίου έχει εγκριθεί από τεχνικό οργανισμό.

Ευρωπαϊκό πρότυπο (σειρά προτύπων στο χώρο των τηλεπικοινωνιών), ΕΝ: Το παραδοτέο στοιχείο ETSI, το οποίο περιλαμβάνει τυποποιητικές διατάξεις, η δημοσίευση του οποίου έχει εγκριθεί στο πλαίσιο διαδικασίας με τη συμμετοχή των εθνικών οργανισμών προτύπων ή/και των εθνικών αντιπροσωπειών του ETSI, το οποίο έχει επιπτώσεις στα θέματα της μη εφαρμογής και της μεταφοράς στο εθνικό δίκαιο.

Εναρμονισμένο πρότυπο: Το ευρωπαϊκό πρότυπο (ΕΝ) (σειρά ρυθμίσεων στο χώρο των τηλεπικοινωνιών), η κατάρτιση του οποίου ανατέθηκε στον ETSI, βάσει της εντολής που ανέθεσε η Ευρωπαϊκή Επιτροπή σύμφωνα με την ευρωπαϊκή οδηγία 98/48/ΕΚ (που αποτελεί την τελευταία τροποποίηση της οδηγίας 83/189/ΕΟΚ) και το οποίο καταρτίστηκε λαμβάνοντας υπόψη τις εφαρμοστέες βασικές απαιτήσεις της οδηγίας για τη "νέα προσέγγιση" και τα κωδικά στοιχεία του οποίου ανακοινώθηκαν στη συνέχεια στην Επίσημη Εφημερίδα των Ευρωπαϊκών Κοινοτήτων.

Ειδική έκθεση, SR: Το παραδοτέο στοιχείο ETSI, που περιλαμβάνει πληροφορίες οι οποίες έχουν γνωστοποιηθεί στο κοινό, για να χρησιμεύουν ως βάση αναφοράς.

Τα παραδοτέα στοιχεία, σύμφωνα με την προηγούμενη ονοματολογία του ETSI, στην οποία γίνεται παραπομπή στον κατάλογο:

Ευρωπαϊκό πρότυπο τηλεπικοινωνιών (ETS): Το παραδοτέο στοιχείο ETSI, που περιλαμβάνει τυποποιητικές διατάξεις, η δημοσίευση του οποίου έχει εγκριθεί μέσω διαδικασίας με τη συμμετοχή των εθνικών οργανισμών προτύπων ή/και των εθνικών αντιπροσωπειών του ETSI, πράγμα που έχει επιπτώσεις στα θέματα της αναστολής και της μεταφοράς στο εθνικό δίκαιο.

Τεχνική έκθεση του ETSI, (ETR): Το παραδοτέο στοιχείο του ETSI, που περιλαμβάνει ενημερωτικά δεδομένα, η δημοσίευση του οποίου έχει εγκριθεί από τεχνική επιτροπή.

5. Η τριφασική μεθοδολογία προδιαγραφών που χρησιμοποιεί το ETSI

Στις φάσεις 1, 2 και 3 του καταλόγου, τα πρότυπα συμπεριλαμβάνονται όπου αυτό κρίνεται αναγκαίο. Τα πρότυπα ανατρέχουν στην τριφασική μεθοδολογία προδιαγραφών που χρησιμοποιεί το ETSI (βλέπε ETR-010).

Η φάση 1 αποτελεί την καθολική περιγραφή της παρεχόμενης υπηρεσίας από τη σκοπιά του χρήστη. Η φάση 2 αποτελεί την περιγραφή των λειτουργικών ικανοτήτων και της ροής των πληροφοριών που είναι αναγκαίες προς υποστήριξη των υπηρεσιών που περιγράφονται στη φάση 1. Η φάση 3 αποτελεί την προδιαγραφή του πρωτοκόλλου σηματοδοσίας στη διεπαφή πρόσβασης δικτύου των χρηστών ή στην πύλη που παρεμβάλλεται μεταξύ δύο δημόσιων δικτύων.

6. Διευθύνσεις από τις οποίες είναι δυνατόν να ζητηθούν τα έγγραφα στα οποία γίνεται σχετική παραπομπή

Γραφείο Δημοσιεύσεων ETSI(14) ταχυδρομική διεύθυνση: F - 06921 Sophia Antipolis Cedex Αριθ. τηλεφώνου (33-4) 92 94 42 41 ή (33-4) 92 94 42 58 Αριθ. φαξ (33-4) 93 95 81 33 Διεύθυνση ηλεκτρονικού ταχυδρομείου: publications@etsi.fr Ιστοσελίδα: http://www.etsi.fr

Υπηρεσία πωλήσεων και εμπορίας του ITU (για τα έγγραφα ITU-T) Ταχυδρομική διεύθυνση: Place des Nations CH - 1211 Genève 20 Αριθ. τηλεφώνου(41-22) 730 61 41 (αγγλικά)

(41-22) 730 61 42 (γαλλικά)

(41-22) 730 61 43 (ισπανικά)

Αριθ. φαξ (41-22) 730 51 94 Διεύθυνση ηλεκτρονικού ταχυδρομείου: sales@itu.int Ιστοσελίδα: http://www.itu.int

7. Παραπομπές στη νομοθεσία της ΕΕ

Ο κατάλογος παραπέμπει στα ακόλουθα νομοθετικά έγγραφα, στα οποία είναι δυνατόν να ανατρέξετε στην ιστοσελίδα http://europa.eu.int/ information_society/topics/ telecoms/regulatory/index_en.htmΟδηγία 2002/21/ΕΚ (Οδηγία πλαίσιο) του Ευρωπαϊκού Κοινοβουλίου και του Συμβουλίου σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (ΕΕ L 108 της 24.4.2002, σ. 33).

Οδηγία 2002/19/ΕΚ (Οδηγία για την πρόσβαση) του Ευρωπαϊκού Κοινοβουλίου και του Συμβουλίου σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους (ΕΕ L 108 της 24.4.2002, σ. 7).

Οδηγία 2002/22/ΕΚ (Οδηγία Καθολικής Υπηρεσίας) του Ευρωπαϊκού Κοινοβουλίου και του Συμβουλίου για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (ΕΕ L 108 της 24.4.2002, σ. 51).

Οδηγία 2002/58/ΕΚ (Οδηγία για την προστασία της ιδιωτικής ζωής στις ηλεκτρονικές επικοινωνίες) του Ευρωπαϊκού Κοινοβουλίου και του Συμβουλίου σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (ΕΕ L 201 της 31.7.2002, σ. 27).

Οδηγία 2002/20/ΕΚ (Οδηγία για την αδειοδότηση) του Ευρωπαϊκού Κοινοβουλίου και του Συμβουλίου για την αδειοδότηση δικτύων και υπηρεσιών ηλεκτρονικών επικοινωνιών (ΕΕ L 108 της 24.4.2002, σ. 21).

Σύσταση 2000/417/ΕΚ της Επιτροπής σχετικά με την αποδεσμοποιημένη πρόσβαση στον τοπικό βρόχο (ΕΕ L 156 της 29.6.2000, σ. 44).

Κανονισμός ΕΚ/2887/2000 του Ευρωπαϊκού Κοινοβουλίου και του Συμβουλίου σχετικά με την αποδεσμοποίητη πρόσβαση στον τοπικό βρόχο (ΕΕ L 336 της 30.12.2000, σ. 4).

Οδηγία 90/387/ΕΟΚ του Συμβουλίου για τη δημιουργία της εσωτερικής αγοράς στον τομέα των τηλεπικοινωνιακών υπηρεσιών μέσω της εφαρμογής της παροχής ανοικτού δικτύου (ΕΕ L 192 της 24.7.1990, σ. 1), όπως τροποποιήθηκε από την οδηγία 97/51/ΕΚ του Ευρωπαϊκού Κοινοβουλίου και του Συμβουλίου για την τροποποίηση των οδηγιών 90/387/ΕΟΚ και 92/44/ΕΟΚ του Συμβουλίου με σκοπό την προσαρμογή τους στο ανταγωνιστικό περιβάλλον του τηλεπικοινωνιακού τομέα (ΕΕ L 295 της 29.10.1997, σ. 23).

Οδηγία 92/44/ΕΟΚ του Συμβουλίου σχετικά με την εφαρμογή της παροχής ανοικτού δικτύου στις μισθωμένες γραμμές (ΕΕ L 165 της 19.6.1992, σ. 27), όπως τροποποιήθηκε από την οδηγία 97/51/ΕΚ του Ευρωπαϊκού Κοινοβουλίου και του Συμβουλίου για την τροποποίηση των οδηγιών του Συμβουλίου 90/387/ΕΟΚ και 92/44/ΕΟΚ με σκοπό την προσαρμογή τους στο ανταγωνιστικό περιβάλλον του τηλεπικοινωνιακού τομέα (ΕΕ L 295 της 29.10.1997, σ. 23), όπως τροποποιήθηκε από την απόφαση της Επιτροπής της 7ης Ιανουαρίου 1998 για την τροποποίηση του παραρτήματος II της οδηγίας 92/44/ΕΟΚ του Συμβουλίου (ΕΕ L 14 της 20.1.1998, σ. 27).

Οδηγία 95/47/ΕΚ σχετικά με τη χρήση προτύπων για τη μετάδοση τηλεοπτικού σήματος (Οδηγία τηλεοπτικών προτύπων)(ΕΕ L 281 της 23.11.1995, σ. 51).

Οδηγία 97/33/ΕΚ του Ευρωπαϊκού Κοινοβουλίου και του Συμβουλίου για τη διασύνδεση στο χώρο των τηλεπικοινωνιών προκειμένου να διασφαλιστεί καθολική υπηρεσία και διαλειτουργικότητα, με εφαρμογή των αρχών παροχής ανοικτού δικτύου (ONP) (ΕΕ L 199 της 26.7.1997, σ. 32).

Οδηγία 97/51/ΕΚ του Ευρωπαϊκού Κοινοβουλίου και του Συμβουλίου για την τροποποίηση των οδηγιών 90/387/ΕΟΚ και 92/44/ΕΟΚ του Συμβουλίου με σκοπό την προσαρμογή τους στο ανταγωνιστικό περιβάλλον του τηλεπικοινωνιακού τομέα (ΕΕ L 295 της 29.10.1997, σ. 23).

Οδηγία 98/10/ΕΚ του Ευρωπαϊκού Κοινοβουλίου και του Συμβουλίου για την εφαρμογή της παροχής ανοικτού δικτύου (ΟΝΡ) στη φωνητική τηλεφωνία και για την καθολική υπηρεσία για τις τηλεπικοινωνίες σε ανταγωνιστικό περιβάλλον (ΕΕ L 101 της 1.4.1998, σ. 24) όπως τροποποιήθηκε από την απόφαση της Επιτροπής της 22ας Δεκεμβρίου 2000 για την τροποποίηση του παραρτήματος III της οδηγίας 98/10/ΕΚ του Ευρωπαϊκού Κοινοβουλίου και του Συμβουλίου (ΕΕ L 5 της 10.1.2001, σ. 12).

Στον παρόντα κατάλογο εξετάζονται τα πρότυπα για τα δίκτυα τηλεπικοινωνιών και τα δίκτυα εκπομπών και οι συναφείς ευκολίες. Η εξέταση γίνεται με την επιφύλαξη των διατάξεων της οδηγίας 1999/5/ΕΚ του Ευρωπαϊκού Κοινοβουλίου και του Συμβουλίου σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών(15), και οποιονδήποτε κατάλογο προτύπων ο οποίος δημοσιεύεται βάσει των ρυθμίσεων της εν λόγω οδηγίας.

ΚΑΤΑΛΟΓΟΣ ΠΡΟΤΥΠΩΝ Η/ΚΑΙ ΠΡΟΔΙΑΓΡΑΦΩΝ ΓΙΑ ΤΑ ΔΙΚΤΥΑ ΗΛΕΚΤΡΟΝΙΚΩΝ ΕΠΙΚΟΙΝΩΝΙΩΝ, ΤΙΣ ΥΠΗΡΕΣΙΕΣ ΗΛΕΚΤΡΟΝΙΚΩΝ ΕΠΙΚΟΙΝΩΝΙΩΝ ΚΑΙ ΤΙΣ ΣΥΝΑΦΕΙΣ ΕΥΚΟΛΙΕΣ ΚΑΙ ΥΠΗΡΕΣΙΕΣ

Σκοπός της δημοσίευσης προτύπων στον κατάλογο προτύπων είναι να ενθαρρυνθεί η παροχή εναρμονισμένων υπηρεσιών ηλεκτρονικών επικοινωνιών προς όφελος των χρηστών σε ολόκληρη την Κοινότητα, να εξασφαλιστεί η διαλειτουργικότητα και να ενισχυθεί η εφαρμογή του ισχύοντος και μελλοντικού πλαισίου κανονιστικών ρυθμίσεων. Η βασική κατευθυντήρια αρχή που διέπει την όλη διαδικασία ενσωμάτωσης προτύπων είναι η επικέντρωση σε πρότυπα που συνδέονται στενά με τις διατάξεις των οδηγιών.

ΚΕΦΑΛΑΙΟ I

Κατάλογος αναφοράς για τις μισθωμένες γραμμές, πέραν της ελάχιστης δέσμης που καθορίζεται στο κεφάλαιο I του παραρτήματος

Στις τεχνικές διεπαφές ή/και τα χαρακτηριστικά γνωρίσματα υπηρεσίας που απαριθμούνται στο παρόν κεφάλαιο συμπεριλαμβάνονται όσες είχαν συμπεριληφθεί στο παράρτημα III της οδηγίας 92/44/ΕΟΚ.

ΨΗΦΙΑΚΕΣ ΓΡΑΜΜΕΣ

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

ΚΕΦΑΛΑΙΟ II

Πρότυπα για την πρόσβαση και τη διασύνδεση, φορητότητα αριθμού, επιλογή και προεπιλογή φορέα

ΔΙΑΣΥΝΔΕΣΗ ΔΙΚΤΥΟΥ

Το τμήμα αυτό περιλαμβάνει τα πρότυπα για τη διασύνδεση των δικτύων μεταγωγής, συμπεριλαμβανομένης της διασύνδεσης ευφυών δικτύων. Τα καθοριζόμενα πρότυπα διασύνδεσης βασίζονται στο σύστημα σηματοδοσίας αριθ. 7 (SS7).

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

ΠΡΟΣΒΑΣΗ ΣΤΟΥΣ ΦΟΡΕΙΣ ΠΑΡΟΧΗΣ ΥΠΗΡΕΣΙΩΝ

Το τμήμα αυτό περιλαμβάνει πρότυπα που είναι κατάλληλα για την πρόσβαση στο δίκτυο σε διαφορετικά σημεία από τα σημεία απόληξης του δικτύου που προσφέρονται στην πλειοψηφία των τελικών χρηστών.

>ΘΕΣΗ ΠΙΝΑΚΑ>

ΦΟΡΗΤΟΤΗΤΑ ΑΡΙΘΜΟΥ ΚΑΙ ΕΠΙΛΟΓΗ ΚΑΙ ΠΡΟΕΠΙΛΟΓΗ ΦΟΡΕΑ

Οι τεχνικές διεπαφές ή/και τα χαρακτηριστικά γνωρίσματα υπηρεσίας που παρέχονται στο τμήμα αυτό βασίζονται στη διάταξη του άρθρου 19 της οδηγίας για την παροχή της καθολικής υπηρεσίας, σε ό,τι αφορά τη φορητότητα του αριθμού του φορέα εκμετάλλευσης, την επιλογή και την προεπιλογή του φορέα.

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

ΚΕΦΑΛΑΙΟ III

Αποδεσμοποιημένη πρόσβαση στον τοπικό βρόχο

Οι τεχνικές διεπαφές ή/και τα χαρακτηριστικά γνωρίσματα υπηρεσίας που αναφέρονται στο παρόν τμήμα σχετίζονται με την αποδεσμοποιημένη πρόσβαση στον τοπικό βρόχο, σύμφωνα με όσα ορίζονται στη σύσταση 2000/417/ΕΚ και στον κανονισμό (ΕΚ) αριθ. 2887/2000 σχετικά με την αδεσμοποίητη πρόσβαση στον τοπικό βρόχο.

>ΘΕΣΗ ΠΙΝΑΚΑ>

ΚΕΦΑΛΑΙΟ IV

Πρότυπα για την υλοποίηση διαφόρων υπηρεσιών προς τους χρήστες

Οι τεχνικές διεπαφές ή/και τα χαρακτηριστικά γνωρίσματα υπηρεσίας που αναφέρονται στο παρόν κεφάλαιο είναι εκείνα που είναι τα ορθά για την εφαρμογή των προσφορών σε συνάρτηση με τις ποικιλόμορφες υπηρεσίες που παρέχονται στους χρήστες βάσει της οδηγίας για την παροχή καθολικής υπηρεσίας.

ΣΗΜΑΤΑ ΜΟΝΗΣ ΑΝΑΛΟΓΙΚΗΣ ΓΡΑΜΜΗΣ ΔΙΕΠΑΦΩΝ ΚΑΙ ΤΗΛΕΦΩΝΙΚΩΝ ΚΛΗΣΕΩΝ

Όπως προβλέπεται στο άρθρο 4 της οδηγίας για την παροχή καθολικής υπηρεσίας, τα κράτη μέλη εξασφαλίζουν ότι κάθε εύλογο αίτημα για σύνδεση, σε σταθερές θέσεις, με το δημόσιο τηλεφωνικό δίκτυο και για πρόσβαση σε διαθέσιμες στο κοινό τηλεφωνικές υπηρεσίες σε σταθερές θέσεις, ικανοποιείται από μία τουλάχιστον επιχείρηση.

>ΘΕΣΗ ΠΙΝΑΚΑ>

ΠΡΟΤΥΠΑ ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ ΚΑΙ ΑΛΛΑ ΜΕΤΡΑ ΓΙΑ ΜΕΙΟΝΕΚΤΟΥΝΤΕΣ ΧΡΗΣΤΕΣ

Σύμφωνα με όσα ορίζονται στο άρθρο 7 της οδηγίας για την παροχή καθολικής υπηρεσίας τα κράτη μέλη λαμβάνουν, εφόσον κρίνεται αναγκαίο, ειδικά μέτρα για να εξασφαλίζουν, για τους μειονεκτούντες χρήστες και για τους χρήστες με ειδικές κοινωνικές ανάγκες, την πρόσβαση και την οικονομική προσιτότητα των διαθέσιμων στο κοινό υπηρεσιών επικοινωνιών.

>ΘΕΣΗ ΠΙΝΑΚΑ>

ΥΠΗΡΕΣΙΕΣ ΠΛΗΡΟΦΟΡΙΩΝ ΚΑΤΑΛΟΓΟΥ

Σύμφωνα με το άρθρο 5 της οδηγίας για την παροχή καθολικής υπηρεσίας, τα κράτη μέλη εξασφαλίζουν ότι σε όλους τους χρήστες διατίθεται τουλάχιστον μία πλήρης τηλεφωνική υπηρεσία πληροφοριών καταλόγου, η οποία καλύπτει όλους τους συμπεριλαμβανόμενους στον κατάλογο αριθμούς συνδρομητών.

>ΘΕΣΗ ΠΙΝΑΚΑ>

ΕΝΤΟΠΙΣΜΟΣ ΚΑΛΟΥΝΤΟΣ

Όπως ορίζεται στο άρθρο 26 παράγραφος 3 της οδηγίας για την παροχή καθολικής υπηρεσίας, τα κράτη μέλη εξασφαλίζουν ότι οι επιχειρήσεις που εκμεταλλεύονται δημόσια τηλεφωνικά δίκτυα διαθέτουν πληροφορίες για τον εντοπισμό του καλούντος στις αρμόδιες για την αντιμετώπιση καταστάσεων έκτακτης ανάγκης αρχές, στο μέτρο του τεχνικώς εφικτού, για όλες τις κλήσεις στον αριθμό "112". Στα σταθερά δίκτυα, ο εντοπισμός του καλούντος παρέχεται μέσω της υπηρεσίας CLIP.

>ΘΕΣΗ ΠΙΝΑΚΑ>

ΕΥΡΩΠΑΪΚΟΙ ΤΗΛΕΦΩΝΙΚΟΙ ΚΩΔΙΚΟΙ ΠΡΟΣΒΑΣΗΣ ("3883")

Όπως ορίζεται στο άρθρο 27 της οδηγίας για την παροχή καθολικής υπηρεσίας, τα κράτη μέλη εξασφαλίζουν ότι όλες οι επιχειρήσεις που εκμεταλλεύονται δημόσια τηλεφωνικά δίκτυα διεκπεραιώνουν όλες τις κλήσεις προς τον ευρωπαϊκό χώρο τηλεφωνικής αριθμοδότησης (ETNS).

>ΘΕΣΗ ΠΙΝΑΚΑ>

ΠΡΟΣΘΕΤΕΣ ΕΥΚΟΛΙΕΣ

Όπως ορίζεται στο άρθρο 29 της οδηγίας για την παροχή καθολικής υπηρεσίας, οι φορείς οι οποίοι εκμεταλλεύονται δημόσια τηλεφωνικά δίκτυα υποχρεούνται να υποστηρίξουν τη χρήση των τόνων DTMF και να παρέχουν τη δυνατότητα εντοπισμού της γραμμής του καλούντος, σύμφωνα με τα στοιχεία που απαριθμούνται στο παράρτημα Ι μέρος Β.

Πολυσυχνότητα διπλού τόνου (DTMF)

>ΘΕΣΗ ΠΙΝΑΚΑ>

Αναγνώριση καλούσας γραμμής στα δίκτυα PSTN

>ΘΕΣΗ ΠΙΝΑΚΑ>

Εντοπισμός της γραμμής κλήσης στα δίκτυα ISDN

>ΘΕΣΗ ΠΙΝΑΚΑ>

Εντοπισμός της γραμμής κλήσης στα δίκτυα GSM

>ΘΕΣΗ ΠΙΝΑΚΑ>

ΕΛΕΓΧΟΣ ΔΑΠΑΝΩΝ

Σύμφωνα με το άρθρο 10 και το παράρτημα Ι μέρος Α της οδηγίας για την παροχή καθολικής υπηρεσίας, οι φορείς εκμετάλλευσης οι οποίοι υπέχουν τις υποχρεώσεις παροχής καθολικής υπηρεσίας υποχρεούνται να προσφέρουν ορισμένες υπηρεσίες, ούτως ώστε οι καταναλωτές να είναι σε θέση να παρακολουθούν και να ελέγχουν τις δαπάνες. Καθώς στην καθολική υπηρεσία δεν συμπεριλαμβάνεται το ISDN, απαριθμούνται μόνο τα πρότυπα για τις παρεχόμενες υπηρεσίες εντός των ορίων του δικτύου PSDN.

Φραγή κλήσεων για εξερχόμενες κλήσεις

>ΘΕΣΗ ΠΙΝΑΚΑ>

ΚΕΦΑΛΑΙΟ V

Πρότυπα για την εφαρμογή των απαιτήσεων προστασίας δεδομένων

Οι τεχνικές διεπαφές ή/και τα χαρακτηριστικά γνωρίσματα υπηρεσίας που αναφέρονται στο παρόν κεφάλαιο είναι εκείνα που είναι τα κατάλληλα για την εφαρμογή των προσφερόμενων παροχών σε εναρμόνιση με την οδηγία για την προστασία της ιδιωτικής ζωής και των ηλεκτρονικών επικοινωνιών και την οδηγία για την παροχή καθολικής υπηρεσίας. Ωστόσο, για ορισμένες από τις ευκολίες οι οποίες αποτελούν επίσης αντικείμενο της οδηγίας παροχής καθολικής υπηρεσίας, τα συναφή πρότυπα εντάσσονται σε κάποιο άλλο σημείο του παρόντος καταλόγου.

ΥΠΗΡΕΣΙΕΣ ΕΝΤΟΠΙΣΜΟΥ ΤΗΣ ΚΑΛΟΥΣΑΣ ΚΑΙ ΣΥΝΔΕΟΜΕΝΗΣ ΓΡΑΜΜΗΣ

Οι τεχνικές διεπαφές ή/και τα χαρακτηριστικά γνωρίσματα υπηρεσίας που αναφέρονται στο παρόν τμήμα σχετίζονται με τις απαιτούμενες υπηρεσίες αναγνώρισης της καλούσας και συνδεόμενης γραμμής βάσει του άρθρου 8 της οδηγίας για την ιδιωτική ζωή και τις ηλεκτρονικές επικοινωνίες.

>ΘΕΣΗ ΠΙΝΑΚΑ>

ΣΤΟΙΧΕΙΑ ΘΕΣΗΣ ΓΙΑ ΤΙΣ ΔΗΜΟΣΙΕΣ ΤΗΛΕΦΩΝΙΚΕΣ ΥΠΗΡΕΣΙΕΣ

Σύμφωνα με το άρθρο 26 παράγραφος 3 της οδηγίας για την παροχή καθολικής υπηρεσίας, οι επιχειρήσεις που εκμεταλλεύονται δημόσια τηλεφωνικά δίκτυα υποχρεούνται να διαθέτουν πληροφορίες για την αναγνώριση της θέσης του καλούντος στις αρμόδιες για την αντιμετώπιση καταστάσεων έκτακτης ανάγκης αρχές, για όλες τις κλήσεις στο ενιαίο ευρωπαϊκό αριθμό κλήσης έκτακτης ανάγκης "112". Σύμφωνα με το άρθρο 9 της οδηγίας σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών, στους συνδρομητές πρέπει να δίνεται η δυνατότητα, με απλά μέσα, να αρνούνται προσωρινά την επεξεργασία των εν λόγω δεδομένων για κάθε σύνδεση με το δίκτυο ή για κάθε μετάδοση μιας επικοινωνίας. Σύμφωνα με το άρθρο 19 της οδηγίας σχετικά με την επεξεργασία των δεδομένων προσωπικού χαρακτήρα και των ηλεκτρονικών επικοινωνιών, η προσωρινή άρνηση του συνδρομητή επιτρέπεται να εξουδετερωθεί για την επεξεργασία δεδομένων θέσης, για οργανισμούς που ασχολούνται με κλήσεις έκτακτης ανάγκης.

>ΘΕΣΗ ΠΙΝΑΚΑ>

ΑΥΤΟΜΑΤΗ ΠΡΟΩΘΗΣΗ ΚΛΗΣΕΩΝ

Σύμφωνα με το άρθρο 11 της οδηγίας σχετικά με την επεξεργασία των δεδομένων προσωπικού χαρακτήρα και τις ηλεκτρονικές επικοινωνίες, τα κράτη μέλη μεριμνούν ώστε κάθε συνδρομητής να έχει τη δυνατότητα, με απλά μέσα και ατελώς, να σταματά την αυτόματη προώθηση κλήσεων από τρίτους στην τερματική συσκευή του συνδρομητή.

>ΘΕΣΗ ΠΙΝΑΚΑ>

ΚΕΦΑΛΑΙΟ VI

Πρότυπα για τα δίκτυα ηλεκτρονικών επικοινωνιών που έχουν δημιουργηθεί για τη διανομή υπηρεσιών ψηφιακής μετάδοσης εκπομπών, συμπεριλαμβανομένων των συναφών τους ευκολιών

Στο κεφάλαιο αυτό περιλαμβάνονται τα συναφή πρότυπα για την παροχή των υπηρεσιών μετάδοσης εκπομπών σύμφωνα με την οδηγία για την πρόσβαση για τη διασύνδεση, για την οδηγία για την παροχή καθολικής υπηρεσίας και την οδηγία πλαίσιο. Με τις οδηγίες αυτές συνεχίζεται ή επεκτείνεται η εφαρμογή των συναφών ρυθμίσεων της οδηγίας 95/47/ΕΚ σχετικά με τη χρήση προτύπων για τη μετάδοση τηλεοπτικού σήματος (που στο εξής καλείται «η οδηγία για τα τηλεοπτικά πρότυπα»).

ΔΙΑΛΕΙΤΟΥΡΓΙΚΟΤΗΤΑ ΤΟΥ ΤΗΛΕΟΠΤΙΚΟΥ ΕΞΟΠΛΙΣΜΟΥ ΕΥΡΕΙΑΣ ΚΑΤΑΝΑΛΩΣΗΣ

Σύμφωνα με το άρθρο 3 και το άρθρο 4 στοιχείο δ) της οδηγίας για τα τηλεοπτικά πρότυπα, οι συσκευές τηλεοράσεως πρέπει να είναι εφοδιασμένες με τουλάχιστον μία πρίζα ανοικτής διασύνδεσης (όπως έχει τυποποιηθεί από αναγνωρισμένο ευρωπαϊκό οργανισμό τυποποίησης). Η εφαρμογή των εν λόγω υποχρεώσεων συνεχίζεται με τροποποιημένη μορφή στο άρθρο 24 και το παράρτημα VI της οδηγίας για την παροχή καθολικής υπηρεσίας.

>ΘΕΣΗ ΠΙΝΑΚΑ>

ΣΥΣΤΗΜΑΤΑ ΠΡΟΣΒΑΣΗΣ ΥΠΟ ΟΡΟΥΣ

Όπως ορίζεται στο άρθρο 4 στοιχείο α) της οδηγίας για τα τηλεοπτικά πρότυπα, ο εξοπλισμός ευρείας κατανάλωσης ο οποίος είναι ικανός να αποκρυπτογραφεί ψηφιακά τηλεοπτικά σήματα, πρέπει να διαθέτει την ικανότητα να επιτρέπει την αποκρυπτογράφηση τέτοιου είδους σημάτων, σύμφωνα με τον κοινό ευρωπαϊκό αλγόριθμο κρυπτογράφησης (scrambling) και την παρουσίαση σημάτων που έχουν μεταδοθεί χωρίς κρυπτογράφηση. Αυτό επιβάλλεται επίσης από το άρθρο 24 και το παράρτημα VI της οδηγίας για την παροχή καθολικής υπηρεσίας.

Σύμφωνα με το άρθρο 6 παράγραφος 1 και το παράρτημα Ι της οδηγίας για την πρόσβαση για τη διασύνδεση, τα κράτη μέλη πρέπει να διασφαλίζουν την εφαρμογή των όρων που αναφέρονται στα άρθρα αυτά, σχετικά με την πρόσβαση στις υπηρεσίες ψηφιακής τηλεόρασης και ραδιοφωνικών εκπομπών. Με τα άρθρα αυτά συνεχίζεται η εφαρμογή των περισσότερων διατάξεων του άρθρου 4 της οδηγίας για τα τηλεοπτικά πρότυπα και επεκτείνεται το πεδίο εφαρμογής τους στις ραδιοφωνικές υπηρεσίες μεταδόσεων.

>ΘΕΣΗ ΠΙΝΑΚΑ>

ΣΥΣΤΗΜΑΤΑ ΜΕΤΑΔΟΣΗΣ

Μετάδοση ψηφιακών τηλεοπτικών εκπομπών

Σύμφωνα με όσα ορίζονται στο άρθρο 2 στοιχείο α) της οδηγίας για τα τηλεοπτικά πρότυπα "όλες οι τηλεοπτικές υπηρεσίες που μεταδίδονται προς τους θεατές της Κοινότητας είτε με καλώδιο είτε μέσω δορυφόρου είτε με επίγεια μέσα πρέπει (...) εάν είναι πλήρως ψηφιακές, να χρησιμοποιούν σύστημα μετάδοσης τυποποιημένο από αναγνωρισμένο ευρωπαϊκό οργανισμό τυποποίησης".

>ΘΕΣΗ ΠΙΝΑΚΑ>

Ψηφιακές ραδιοφωνικές εκπομπές

Στο παρόν τμήμα περιλαμβάνεται το πρότυπο που είναι κατάλληλο για τη μετάδοση των ψηφιακών ραδιοφωνικών εκπομπών.

>ΘΕΣΗ ΠΙΝΑΚΑ>

ΥΠΗΡΕΣΙΕΣ

Σύμφωνα με όσα ορίζονται στο άρθρο 18 και το άρθρο 17 παράγραφος 2 της οδηγίας πλαίσιο, τα κράτη μέλη πρέπει να ενθαρρύνουν τη διαλειτουργικότητα των ψηφιακών τηλεοπτικών υπηρεσιών.

>ΘΕΣΗ ΠΙΝΑΚΑ>

ΔΙΑΣΥΝΔΕΣΗ ΠΡΟΓΡΑΜΜΑΤΟΣ ΕΦΑΡΜΟΓΗΣ (APIs)

Σύμφωνα με το άρθρο 18 παράγραφος 1 στοιχείο α) της οδηγίας πλαίσιο, τα κράτη μέλη επιβάλλεται να ενθαρρύνουν, σύμφωνα με τους όρους του άρθρου 17 παράγραφος 2, τους φορείς παροχής αμφίδρομων υπηρεσιών ψηφιακής τηλεόρασης που εκπέμπονται στις νέες ψηφιακές πλατφόρμες αμφίδρομης τηλεόρασης, να τηρούν ανοικτή API, ανεξάρτητα από τον τρόπο μετάδοσης.

Πλατφόρμα πολυμέσων οικιακής χρήσης

>ΘΕΣΗ ΠΙΝΑΚΑ>

(1) Οδηγία 90/387/EOK του Συμβουλίου, της 28ης Ιουνίνου 1990 για τη δημιουργία της εσωτεριής αγοράς στον τομέα των τηλεπικοινωνιακών υπηρεσιών - μέσω της εφαρμογής της παροχής ανοικτού δικτύου (Open Network Provision - ONP) - (EE L 192 της 24.7.1990), όπως τροποποιήθηκε από την οδηγία 97/51/ΕΚ του Ευρωπαϊκού Κοινοβουλίου και του Συμβουλίου της 6ης Οκτωβρίου 1997 (ΕΕ L 295 της 29.10.1997).

(2) ΕΕ L 108 της 24.4.2002, σ. 33.

(3) Ισοδύναμη διατύπωση βρίσκεται στο άρθρο 5 παράγραφος 1 της οδηγίας 90/387/EOK, όπως τροποποιήθηκε από την οδηγία 97/51/EK.

(4) ΕΕ C 339 της 7.11.1998, σ. 6.

(5) Ισοδύναμη διατύπωση βρίσκεται στο άρθρο 5 παράγραφος 2 της οδηγίας 90/387/ΕΟΚ, όπως τροποποιήθηκε από την οδηγία 97/51/ΕΚ.

(6) Η οποία έχει συσταθεί βάσει του άρθρου 22 της οδηγίας πλαισίου.

(7) ΕΕ L 165 της 19.6.1992.

(8) ΕΕ L 295 της 29.10.1997, σ. 23.

(9) Άρθρο 18 παράγραφος 1: "Όταν (...) μια εθνική κανονιστική αρχή αποφαίνεται ότι η αγορά για την παροχή μέρους ή ολόκληρης της στοιχειώδους δέσμης μισθωμένων γραμμών, δεν είναι πραγματικά ανταγωνιστική, (...) επιβάλλει, στις επιχειρήσεις αυτές, υποχρεώσεις σχετικά με την παροχή της στοιχειώδους δέσμης μισθωμένων γραμμών, όπως ορίζεται στον κατάλογο προτύπων που δημοσιεύεται στην Επίσημη Εφημερίδα των Ευρωπαϊκών Κοινοτήτων σύμφωνα με το άρθρο 17 της οδηγίας 2002/21/ΕΚ (οδηγία πλαίσιο), και τους όρους για την παροχή αυτήν, όπως εκτίθεται στο παράρτημα VII της παρούσας οδηγίας (...)".

(10) ΕΕ L 101 της 1.4.1998, σ. 24.

(11) ΕΕ L 5 της 10.1.2001, σ. 12.

(12) Ισοδύναμη διατύπωση βρίσκεται στο άρθρο 5 παράγραφος 1 της οδηγίας 90/387/EOK, όπως τροποποιήθηκε από την οδηγία 97/51/EK.

(13) Η πρόσβαση στις οδηγίες είναι διαθέσιμη μέσω της ιστοσελίδας http://portal.etsi.org/directives/

(14) Τα έγγραφα του ETSI είναι δυνατόν να τηλεφορτωθούν από το χώρο τηλεφόρτωσης δημοσιεύσεων του ETSI στην ιστοσελίδα (http://pda.etsi.org/pda/ queryform.asp).

(15) ΕΕ L 91 της 7.4.1999, σ. 10.

ΠΑΡΑΡΤΗΜΑ

Στο παρόν παράρτημα απαριθμούνται, αποκλειστικά προς ενημέρωση, τα πρότυπα ή/και οι προδιαγραφές η εφαρμογή των οποίων είναι υποχρεωτική βάσει των ισχυουσών οδηγιών.

Στον παρόντα κατάλογο, τα πρότυπα και οι προδιαγραφές αποτελούν:

- τα πρότυπα για τις μισθωμένες γραμμές όπως αυτά προσδιορίζονται στο παράρτημα ΙΙ της οδηγίας 92/44/ΕΟΚ,

- παράμετροι ποιότητας παρεχόμενης υπηρεσίας, όπως αυτή καθορίζεται στο παράρτημα ΙΙΙ της οδηγίας 98/10/ΕΚ, όπως αυτό τροποποιήθηκε από την απόφαση της Επιτροπής, της 22ας Δεκεμβρίου 2000, για την τροποποίηση του παραρτήματος ΙΙΙ της οδηγίας 98/10/ΕΚ.

ΚΕΦΑΛΑΙΟ I

Κατάλογος των βασικών στοιχείων για τις μισθωμένες γραμμές που απαριθμούνται στο παράρτημα II της οδηγίας 92/44/ΕΟΚ

Σύμφωνα με όσα ορίζονται στο άρθρο 7 της οδηγίας 92/44/ΕΚ, ορισμένοι οργανισμοί υποχρεώνονται να παρέχουν ελάχιστο σύνολο μισθωμένων γραμμών με βάση τις τεχνικές προδιαγραφές που καθορίζονται στον εν λόγω κατάλογο. Συνεπεία της κατάργησης της εν λόγω οδηγίας στις 24 Ιουλίου 2003, οι υποχρεώσεις αυτές μεταφέρονται, σύμφωνα με όσα προβλέπονται στο άρθρο 16 παράγραφος 1 της οδηγίας για την παροχή καθολικής υπηρεσίας. Οι υποχρεώσεις αναφορικά με την παροχή της ελάχιστης δέσμης μισθωμένων γραμμών επανεξετάζονται, όπως ορίζεται στο άρθρο 16 παράγραφος 3 και στο άρθρο 18 παράγραφος 1 της εν λόγω οδηγίας. Σύμφωνα με όσα ορίζονται στο άρθρο 18 παράγραφος 2 της οδηγίας για την καθολική υπηρεσία, τα κράτη μέλη πρέπει να εξαλείψουν τις υποχρεώσεις για την παροχή των μισθωμένων γραμμών, ευθύς μόλις η αντίστοιχη αγορά είναι πραγματικά ανταγωνιστική.

ΑΝΑΛΟΓΙΚΑ ΔΙΚΤΥΑ

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

ΨΗΦΙΑΚΕΣ ΣΥΝΔΕΣΕΙΣ

>ΘΕΣΗ ΠΙΝΑΚΑ>

ΚΕΦΑΛΑΙΟ II

Παράμετροι ποιότητας υπηρεσίας

Σύμφωνα με όσα ορίζονται στο άρθρο 12 της οδηγίας 98/10/ΕΚ για την εφαρμογή της παροχής ανοικτού δικτύου (ΟΝΡ) στη φωνητική τηλεφωνία και για την καθολική υπηρεσία για τις τηλεπικοινωνίες σε ανταγωνιστικό περιβάλλον, όπως τροποποιήθηκε από την απόφαση της Επιτροπής της 22ας Δεκεμβρίου 2000 για την τροποποίηση του παραρτήματος ΙΙΙ της οδηγίας 98/10/ΕΚ, τουλάχιστον οι οργανισμοί οι οποίοι κατέχουν σημαντική ισχύ στην αγορά υποχρεούνται να τηρούν ενημερωμένες πληροφορίες σχετικά με τις επιδόσεις τους με βάση τις παραμέτρους για την ποιότητα των παρεχόμενων υπηρεσιών που καθορίζονται στο παράρτημα ΙΙΙ της παρούσας οδηγίας. Συνεπεία της κατάργησης της οδηγίας αυτής στις 24 Ιουλίου 2003, οι προαναφερόμενες υποχρεώσεις συνεχίζουν να ισχύουν και στο μέλλον, βάσει του άρθρου 11 της οδηγίας για την παροχή καθολικής υπηρεσίας, σύμφωνα με την οποία οι φορείς εκμετάλλευσης οι οποίοι υπέχουν τις υποχρεώσεις παροχής καθολικής υπηρεσίας υποχρεούνται να δημοσιεύουν επαρκείς και ενημερωμένες πληροφορίες σχετικά με τις επιδόσεις τους στην παροχή καθολικής υπηρεσίας, βάσει των παραμέτρων, των ορισμών και των μεθόδων μέτρησης της ποιότητας της υπηρεσίας που περιλαμβάνονται στο παράρτημα ΙΙΙ της οδηγίας αυτής.

>ΘΕΣΗ ΠΙΝΑΚΑ>